Wimbledon: Dis Djokovic teen Anderson | Maroela Media
Djokovic, van Serwië, het die Spanjaard 6-4, 3-6, 7-6(9), 3-6, 10-8 geklop ná 'n wedstryd van vyf ure en 17 minute.
Dit is Djokovic se vyfde eindstryd op Wimbledon. Hy het al drie keer as wenner uit die stryd gestap en nog net teen Andy Murray in 2013 vasgeval.
Nadal en Djokovic kon Vrydagaand eers teen ongeveer 20:00 (BST) met hul wedstryd begin ná 'n uitmergelende halfeind van ses uur en 36 minute tussen John Isner van Amerika en Kevin Anderson van Suid-Afrika. Anderson het uiteindelik 7-6(6), 6-7(5), 6-7(9), 6-4, 26-24 met Isner afgereken. Dit is die langste halfeind in die geskiedenis van Wimbledon.
Nadal en Djokovic kon Vrydagaand slegs drie stelle binne die drie ure, voor die Wimbledon-bane vir die dag sluit, afhandel. Wimbledon het 'n klokreël van 23:00 waar alle wedstryde wat steeds aan die gang is, opgeskort moet word.
Anderson en Djokovic se eindstryd begin Sondag na verwagting om 15:00 (Suid-Afrikaanse tyd).
* Die vroue enkelspel-finaal tussen Serena Williams (Amerika) en Angelique Kerber (Duitsland) begin Saterdagmiddag na verwagting omstreeks 17:00 (Suid-Afrikaanse tyd).
* Raven Klaasen (35), van King William's Town in die Oos-Kaap, en sy dubbelspelmaat Michael Venus (30) van Nieu-Seeland, kom Saterdag ook teen die Amerikaners Mike Bryan (40) en Jack Sock (25) te staan. Dié wedstryd is tans geskeduleer vir 17:45 (Suid-Afrikaanse tyd).
Kevin is só vasberade en positief ingestel, hy gáán die titel vir homself en Suid-Afrika inoes! Sterkte Kevin, die hele nasie staan bankvas agter jou!
My kind speel ook tennis en hy is oorgehaal om vir Kevin te sien speel! Hy was aanvanklik teleurgesteld toe hy hoor dat Roger Federer verloor het – tot ek hom gesê het Kevin is van Suid-Afrika.
Jy het selfs kinders agter jou!! Maak ons trots!!
o'Ja, en die titel is klaar in die Joker se sak.
Kom ons kyk gerus hoe die tegnologie ingespan is en die spel oor die jare gemanipuleer is: Die bane se oppervlak word mee gepeuter, veral die gras om die puris hok te slaan, die hedendaagse rakette laat jou houe slaan wat skrik vir niks, en dan het jy nog nie eens geoefen om jou gewrigte sterk te maak nie. Die balle klink soos plastiek, dit krul en skrik vir niks, laat mens aan 'n pingpong balletjie dink. Jy slaan 'n woeste hou van die agterbaan af dan tol die pal so erg dit hop net anderkant die net halfpad in… Lees meer »